Džans Lu

Džans Lu (, dzimis 1976. gada novembrī) ir Ķīnas kosmonauts, Tautas Atbrīvošanas armijas Gaisa spēku lidotājs, vecākais pulkvedis.

 Biogrāfija 
 Bērnība 
Džans Lu piedzima 1976. gada novembrī Ķīnas dienvidu Hunaņas provinces Haņšou apgabalā.
Kad viņam bija pieci gadi, ģimene pārcēlās uz toreizējo Čenguaņas pilsētu, lai vietējās iedzīvotāju komūnas paspārnē atvērtu zivju audzētavu. Šeit ģimene guva labumu no tikko aizsāktās reformas un atvēršanas politikas — viņi bija starp pirmajām tautas komūnas "desmit tūkstošu juaņu mājsaimniecībām" (万元户). Tas ir, laikā, kad strādnieka vidējā mēneša alga bija 28 juaņas un 1 kg rīsu maksāja 0,14 juaņas, viņu gada bruto ienākumi bija  juaņu. Kopš sešu gadu vecuma zēns palīdzēja savu vecāku biznesā.

Pēc pamatskolas beigšanas Džans pieteicās mūzikas vidusskolā. Kad viņa māte par to uzzināja, viņa bija stingri pret to un lika dēlam apmeklēt parasto vidusskolu, lai vēlāk varētu studēt universitātē. Džans Lu uzklausīja savu māti un pārgāja uz Haņšou apgabala 1. ģimnāziju.

 Dienests gaisa spēkos 
Pēc vidusskolas beigšanas Džans Lu 1996. gada 1. augustā iestājās Tautas Atbrīvošanas armijas Gaisa spēkos. 1999. gada aprīlī viņš iestājās Ķīnas komunistiskajā partijā. 2000. gadā viņš pabeidza Gaisa spēku Aviācijas universitāti.

Džans Lu dienēja Gaisa spēkos kā iznīcinātāju pilots. Viņam vairākkārt bija jāapmeklē padziļināti apmācības kursi, kuros pilotu skaits tika samazināts, izmantojot atlases principus. Vēlāk viņš dienēja apmācību eskadras štābā, un bija atbildīgs par šaušanas treniņu plānošanu gaisa kaujās. Džans Lu veica 1200 bezavāriju lidojumu stundas, par ko viņam tika piešķirta I līmeņa militārā pilota zīme.

 Kosmonauta karjera 
2009. gadā Džans Lu pieteicās Ķīnas 2. kosmonautu grupas atlasē. 2010. gada 7. maijā viņu uzņēma kosmonautu vienībā.

2020. gadā Džanu paaugstināja par vecāko pulkvedi.
2022. gadā viņš bija kosmosa kuģa Shenzhou 14 dublieru apkalpes loceklis.

Pirmo kosmisko lidojumu Džans Lu sāka 2022. gada 29. novembrī, esot kosmosa kuģa Shenzhou 15 sistēmu operatoram. Viņš ar diviem apkalpes biedriem orbitālajā stacijā Tiangong (4. ekspedīcija) pavadīja 186 dienas. Uz zemes kosmosa kuģis atgriezās 2023. gada 3 jūnijā.

Otro reizi kosmosā Džans Lu devās 2025. gada 31. oktobrī, esot kosmosa kuģa Shenzhou 21 komandierim. Viņš ir Tiangong 10. ekspedīcijas komandieris.

Kosmisko lidojumu kopsavilkums:
 Kosmosa kuģis Starta datums Nolaišanās datums Apkalpes biedri Pozīcija Ilgums Piezīmes Shenzhou 15   Fei DzunlunsDens Cjiņmins Sistēmu operators 186 d 7 h 25 min Tiangong 4. ekspedīcija Shenzhou 21   U FeiDžans Hundžans Komandieris  Tiangong 10. ekspedīcija Shenzhou 22 (?)  

 Iziešanas atklātā kosmosā 
MisijaSlūžu kameraKosmonauti Sākums (UTC)BeigasIlgums Darbība Tiangong 4. ekspedīcija Wentian Fei DzunlunsDžans Lu  09:10 16:16 7 stundas 6 minūtes Kosmonauti veica virkni uzdevumu, tostarp ārēja sūkņa uzstādīšanu Mengtian modulim un citus uzdevumus, kas saistīti ar Mengtian kravas slūžu kameru. Tiangong 4. ekspedīcija Wentian Fei DzunlunsDžans Lu     Četrās iziešanās kosmosā (tostarp 9. februārī) kosmonauti pabeidza paplašinātā sūkņa agregāta uzstādīšanu, kabeļu uzstādīšanu un pievienošanu starp moduļiem, kā arī ārējās ekspozīcijas platformas uzstādīšanu. Tika uzstādīti atbalsta stieņi. Bija arī citi uzdevumi, piemēram, izmest atkritumu maisus. Tiangong 4. ekspedīcija Wentian Fei DzunlunsDžans Lu     Tiangong 4. ekspedīcija Wentian Fei DzunlunsDžans Lu    

 Atsauces 

 Ārējās saites 
 Zhang Lu spacefacts.de 
 Чжан Лу astronaut.ru 

Kategorija:Ķīnas kosmonauti